turjo4nis/wikipedia-bn-dump-20250701 huggingface dataset:
সেসিল ফ্র্যাংক পাওয়েল

সেসিল ফ্র্যাংক পাওয়েল (ডিসেম্বর ৫, ১৯০৩ - আগস্ট ৯, ১৯৬৯) একজন ব্রিটিশ পদার্থবিজ্ঞানী যিনি ১৯৫০ সালে পদার্থবিজ্ঞানে নোবেল পুরস্কার লাভ করেন। 
নিউক্লীয় পদ্ধতিসমূহ অধ্যয়ন করার জন্য বিশেষ ফটোগ্রাফিক পদ্ধতি উন্নয়নের জন্য তিনি এই পুরস্কার লাভ করেছিলেন। তার এই পদ্ধতির মাধ্যমেই পরবর্তীতে পাইওন নামক ভারী অতিআণবিক কণা আবিষ্কার করা সম্ভব হয়েছিল। ১৯৪৭ সালে তিনি যে গবেষণাপত্র প্রকাশ করেন তা প্রকাশের ক্ষেত্রে তার সহযোগী ছিলেন: Giuseppe Occhialini, এইচ মুইরহেড এবং ব্রাজিলীয় তরুণ পদার্থবিজ্ঞানী César Lattes। ১৯৩৫ সালে জাপানী পদার্থবিজ্ঞানী হিদেকি ইউকাওয়া নিউক্লীয় পদার্থবিজ্ঞান বিষয়ে যে তত্ত্ব দিয়েছিলেন তাতে এই কণা বিষয়ে ভবিষ্যদ্বাণী করা হয়েছিল। এই আবিষ্কারের মাধ্যমে তাই ইউকাওয়ার তত্ত্ব প্রমাণিত হয়। এছাড়া পাওয়েল ১৯৬৭ সালে লোমোনোসভ স্বর্ণ পদক লাভ করেন এবং ১৯৫৫ সালে রাসেল-আইনস্টাইন ঘোষণাপত্রের স্বাক্ষরকারীদের একজন ছিলেন।

শিক্ষাজীবন 
তিনি শিক্ষা গ্রহণ করেছিলেন টনব্রিজের জাড স্কুল এবং কেমব্রিজের সিডনি সাসেক্স কলেজ থেকে। পাওয়েল ১৯২৭ সালে পদার্থবিজ্ঞানে ডক্টরেট ডিগ্রি অর্জন করেন।

সম্মাননা 
 ফেলো অব দ্য রয়েল সোসাইটি, ১৯৪৯
 জাড স্কুল সেসিলের সম্মানে প্রতি বছর ষষ্ঠ শ্রেণীর উপরে অধ্যয়নরত ছাত্রদের জন্য পাওয়েল পদার্থবিজ্ঞান এবং গণিত পুরস্কার প্রদান করে থাকে।

বহিঃসংযোগ 
 Details from the Swedish Academy 
 Article in Nature
 Photo

তথ্যসূত্র 

১৯০৩-এ জন্ম
১৯৬৯-এ জন্ম
ব্রিটিশ পদার্থবিজ্ঞানী
তাত্ত্বিক পদার্থবিজ্ঞানী
কণা পদার্থবিজ্ঞানী
নোবেল বিজয়ী পদার্থবিজ্ঞানী
ইংরেজ নোবেল বিজয়ী
ব্রিস্টল বিশ্ববিদ্যালয়ের শিক্ষক
১৯৬৯-এ মৃত্যু
২০শ শতাব্দীর ব্রিটিশ পদার্থবিজ্ঞানী
ব্রিটিশ নোবেল বিজয়ী
পরীক্ষণমূলক পদার্থবিজ্ঞানী
রয়েল সোসাইটির সভ্য
টনব্রিজের ব্যক্তি
রয়েল পদক বিজয়ী
পারমাণবিক অস্ত্রবিরোধী আন্দোলন
জন কক্‌ক্রফট

জন ডগলাস কক্‌ক্রফ্‌ট (মে ২৭, ১৮৯৭ - সেপ্টেম্বর ১৮, ১৯৬৭) একজন ব্রিটিশ পদার্থবিজ্ঞানী। তিনি ১৯৫১ সালে আর্নেস্ট টমাস সিন্টন ওয়াল্টনের সাথে যৌথভাবে পদার্থবিজ্ঞানে নোবেল পুরস্কার লাভ করেন। কৃত্রিমভাবে ত্বরিত পারমাণবিক কণার মাধ্যমে পরমাণুর কেন্দ্রভাগের ট্রান্সমিউটেশন নিয়ে গবেষণার কারণে তারা নোবেল পুরস্কার পেয়েছিলেন।

জীবনী 
কক্‌ক্রফ্‌ট ইংল্যান্ডের টডমর্ডেন নামক স্থানে জন্মগ্রহণ করেন। একজন মিল মালিকের জ্যেষ্ঠ সন্তান ছিলেন তিনি। ১৯০৯ সালে তিনি টডমর্ডেন গ্রামার স্কুলে অধ্যয়ন শুরু করেন এবং ১৯১৪ সাল পর্যন্ত এখানেই পড়াশোনা করেছিলেন। ১৯১৪-১৯১৫ সালে ম্যানচেস্টারের ভিক্টোরিয়া বিশ্ববিদ্যালয়ে গণিত বিষয়ে পড়াশোনা করেন।

বহিঃসংযোগ 
 Biography from Churchill Archives Centre 
 Biography from the Nobel Museum
 Another Nobel biography
 Speech to the Empire Club of Canada
 Annotated bibliography for John Cockcroft from the Alsos Digital Library for Nuclear Issues

১৮৯৭-এ জন্ম
১৯৬৭-এ জন্ম
ইংরেজ পদার্থবিজ্ঞানী
নিউক্লীয় পদার্থবিজ্ঞানী
নোবেল বিজয়ী পদার্থবিজ্ঞানী
ইংরেজ নোবেল বিজয়ী
কেমব্রিজ বিশ্ববিদ্যালয়ের প্রাক্তন শিক্ষার্থী
ফ্যারাডে পদক বিজয়ী
১৯৬৭-এ মৃত্যু
২০শ শতাব্দীর ব্রিটিশ পদার্থবিজ্ঞানী
প্রথম বিশ্বযুদ্ধের ব্রিটিশ সেনা কর্মকর্তা
পরীক্ষণমূলক পদার্থবিজ্ঞানী
কমান্ডার অব দি অর্ডার অব দ্য ব্রিটিশ এম্পায়ার
রয়েল সোসাইটির সভ্য
রয়েল পদক বিজয়ী
নাইটস ব্যাচেলর
ব্রিটিশ নোবেল বিজয়ী
জেরোম আইজ্যাক ফ্রিডম্যান

জেরোম আইজ্যাক ফ্রিডম্যান (জ. মার্চ ২৮, ১৯৩০) একজন মার্কিন পদার্থবিজ্ঞানী। তিনি ১৯৯০ সালে হেনরি ওয়ে কেন্ডাল এবং রিচার্ড টেইলর-এর সাথে যৌথভাবে পদার্থবিজ্ঞানে নোবেল পুরস্কার লাভ করেন। তাদের নোবেল পুরস্কার প্রাপ্তির কারণ ছিল: প্রোটন এবং আবদ্ধ নিউট্রনের উপর ইলেকট্রনের গভীর অস্থিতিস্থাপক বিচ্ছুরণ বিষয়ে অগ্রগামী গবেষণা, যা কণা পদার্থবিজ্ঞানের কোয়ার্ক নকশা উন্নয়নে বিশেষ ভূমিকা রেখেছে।

জীবনী 
জেরোম ফ্রিডম্যান যুক্তরাষ্ট্রের ইলিনয় অঙ্গরাজ্যের শিকাগোতে জন্মগ্রহণ করেন। তার বাবা-মা রাশিয়া থেকে যুক্তরাষ্ট্রে অভিবাসী হয়ে এসচিল। বাল্যকালে শিক্ষা দীক্ষার সময় তিনি মূলত চিত্রকলা এবং মানবিক বিষয়ে পরদর্শী হয়ে উঠেছিলেন। আলবার্ট আইনস্টাইন কর্তৃক লিখিত আপেক্ষিকতা তত্ত্ব বিষয়ক একটি বই পড়ার পর তিনি পদার্থবিজ্ঞান বিষয়ে আগ্রহী হয়ে উঠেন। এই আগ্রহের উপর ভিত্তি করেই তিনি আর্ট ইনস্টিটিউট অফ শিকাগো থেকে একটি বৃত্তি নিয়ে শিকাগো বিশ্ববিদ্যালয়ে পদার্থবিজ্ঞান বিষয়ে অধ্যয়ন করতে যান। এই শিকাষায়তনে তিনি বিখ্যাত পদার্থবিজ্ঞানী এনরিকো ফের্মির অধীনে কাজ করেন এবং ১৯৫৬ সালে তার পিএইচডি ডিগ্রী সম্পন্ন করেন। ১৯৬০ সালে ম্যাসাচুসেট্‌স ইনস্টিটিউট অফ টেকনোলজির পদার্থবিজ্ঞান বিভাগে শিক্ষক হিসেবে যোগ দেন।

বহিঃসংযোগ 
 নোবেল ওয়েবসাইটে আত্মজীবনী
 এমআইটিতে প্রিডম্যানের পাতা
 ১৯৯০ সালে নোবেল বিজয়ী পদার্থবিজ্ঞানীদের অগ্রগামী আবিষ্কার বিষয়ক তথ্য

মার্কিন পদার্থবিজ্ঞানী
পরীক্ষণমূলক পদার্থবিজ্ঞানী
১৯৩০-এ জন্ম
নোবেল বিজয়ী পদার্থবিজ্ঞানী
ম্যাসাচুসেট্‌স ইনস্টিটিউট অব টেকনোলজির শিক্ষক
স্ট্যানফোর্ড বিশ্ববিদ্যালয়ের শিক্ষক
শিকাগো বিশ্ববিদ্যালয়ের প্রাক্তন শিক্ষার্থী
জীবিত ব্যক্তি
মার্কিন নোবেল বিজয়ী
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
ইহুদি মার্কিন নাস্তিক
রুশ ইহুদি বংশোদ্ভূত মার্কিন ব্যক্তি
ইহুদি মার্কিন বিজ্ঞানী
২০শ শতাব্দীর মার্কিন পদার্থবিজ্ঞানী
মার্কিন ফিলোসফিক্যাল সোসাইটির সদস্য
ম্যাসাচুসেটস ইনস্টিটিউট অব টেকনোলজি স্কুল অব সায়েন্সের শিক্ষক
হেনরি ওয়ে কেন্ডাল

হেনরি ওয়ে কেন্ডাল (৯ ডিসেম্বর, ১৯২৬ - ১৫ ফেব্রুয়ারি, ১৯৯৯) মার্কিন পদার্থবিজ্ঞানী ছিলেন। যুক্তরাষ্ট্রের ম্যাসাচুসেট্‌স অঙ্গরাজ্যের বোস্টনে জন্মগ্রহণ করেন। তিনি ১৯৯০ সালে জেরোম আইজ্যাক ফ্রিডম্যান এবং রিচার্ড টেইলর-এর সাথে যৌথভাবে পদার্থবিজ্ঞানে নোবেল পুরস্কার লাভ করেন। তাদের নোবেল পুরস্কার প্রাপ্তির কারণ হিসেবে নোবেল কমিটি উল্লেখ করেছে, প্রোটন এবং আবদ্ধ নিউট্রনের উপর ইলেকট্রনের গভীর অস্থিতিস্থাপক বিচ্ছুরণ বিষয়ে অগ্রগামী গবেষণা, যা কণা পদার্থবিজ্ঞানের কোয়ার্ক নকশা উন্নয়নে বিশেষ ভূমিকা রেখেছে।

জীবনী 
কেন্ডালের শিক্ষা জীবন শুরু হয় ডিয়ারফিল্ড একাডেমি থেকে। এরপর আমহার্স্ট কলেজে পড়াশোনা করেন। কর্মজীবনের অধিকাংশ সময়ই এমআইটিতে (ম্যাসাচুসেট্‌স ইনস্টিটিউট অফ টেকসোলজি) শিক্ষকতা করে কাটান।

বহিঃসযোগ 
 এমআইটি সংবাদ দপ্তর থেকে কেন্ডালের প্রতি সম্মান প্রদর্শন
 এমআইটি পদার্থবিজ্ঞান বিভাগের ওয়েবসাইট

১৯২৬-এ জন্ম
১৯৯৯-এ মৃত্যু
পরীক্ষণমূলক পদার্থবিজ্ঞানী
নোবেল বিজয়ী পদার্থবিজ্ঞানী
মার্কিন পদার্থবিজ্ঞানী
মার্কিন নোবেল বিজয়ী
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
অ্যামহার্স্ট কলেজের প্রাক্তন শিক্ষার্থী
ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
আমেরিকান ফিজিক্যাল সোসাইটির বিশিষ্ট সভ্য
ম্যাসাচুসেটস ইনস্টিটিউট অব টেকনোলজি স্কুল অব সায়েন্সের শিক্ষক
নৈরাশ্যবাদ

নৈরাশ্যবাদ এমন একটি ধারণা যা বলে, আমাদের অভিজ্ঞতালব্ধ বিশ্ব যতটা খারাপ হতে পারে ঠিক ততটাই খারাপ, অর্থাৎ নিকৃষ্টতম। এর ইংরেজি প্রতিশব্দ পেসিমিজম শব্দটি গ্রিক শব্দ পেসিমাস থেকে এসেছে যার অর্থ নিকৃষ্টতম। নৈরাশ্যবাদের সবচেয়ে বিস্তৃত ব্যাখ্যা করেছেন জার্মান দার্শনিক আর্টুর শোপনহাউয়ার।

দার্শনিক নৈরাশ্যবাদ
দার্শনিক নৈরাশ্যবাদ প্রায়ই শিল্পকলা ও সাহিত্যের সাথে জড়িত থাকে। আর্টুর শোপনহাউয়ারের দর্শন রিশার্ড ভাগনার, ইয়োহানেস ব্রামস ও গুস্টাভ মালার-সহ বিভিন্ন সুরকারদের কাছে জনপ্রিয় ছিল। সাহিত্যে নৈরাশ্যবাদের শুরুর দিকের উদাহরণ হল মিগেল দে থের্ভান্তেসের সৃষ্টিকর্মসমূহ। কয়েকজন দার্শনিক নৈরাশ্যবাদী, যেমন আলবের কাম্যু উপন্যাস এবং লেওপার্দি কবিতা লিখেছেন। নৈরাশ্যবাদের সাথে সম্পৃক্ত একটি ভিন্নধর্মী সাহিত্যিক ধরন হল প্রবচন লেখনী এবং লিওপার্দি, ফ্রিডরিখ নিৎশে ও সিওরানের সৃষ্টিকর্মে তা দেখা যায়। উনবিংশ ও বিংশ শতাব্দীর লেখকবৃন্দ তাদের সৃষ্টিকর্মে নৈরাশ্যবাদী দৃষ্টিভঙ্গি প্রকাশ করেছেন কিংবা শার্ল বোদেলের, স্যামুয়েল বেকিট, গটফ্রিড বেন, হোর্হে লুইস বোর্হেস, চার্লস বুকোভ্‌স্কি, দিনো বুৎসাতি, লর্ড বায়রন, লুই-ফের্দিনান সেলিন, ইয়োজেফ কনরাদ, ফিওদোর দস্তয়েভ্‌স্কি, মিহাই এমিনেস্কু, সিগমুন্ড ফ্রয়েড, টমাস হার্ডি, সাদেগ হেদায়েত, এইচ. পি. লাভক্রাফট, টমাস মান, কামিলো পেসানা, এডগার সালটাস, ও জেমস টমসনদের মত নৈরাশ্যবাদী দার্শনিকদের দ্বারা প্রভাবিত ছিলেন। বিংশ শতাব্দীর শেষভাগের এবং একবিংশ শতাব্দীর সাহিত্যিকগণ ডেভিড বেনাটার, টমাস বের্নহার্ড, ফ্রিডরিখ ড্যুরেনমাট, জন গ্রে, মিশেল হুয়েলবেক, আলেকজান্ডার ক্লুগ, টমাস লিগোত্তি, করম্যাক ম্যাকা‌র্থি, ইউজিন থ্যাকার, ও পিটার ভেসেল জাফিদের দার্শনিক নৈরাশ্যবাদের নিয়ে অনুসন্ধান করেছেন।

তথ্যসূত্র

বহিঃসংযোগ

 

জ্ঞানতত্ত্ব
জীবনের দর্শন
আবেগ
রিচার্ড এডওয়ার্ড টেইলর

অধ্যাপক রিচার্ড এডওয়ার্ড টেইলর, (জ. নভেম্বর ২, ১৯২৯ - ২২ ফেব্রুয়ারি,২০১৮) একজন কানাডীয়-মার্কিন পদার্থবিজ্ঞানী। তার জন্ম কানাডার আলবার্টার মেডিসিন হাট নামক স্থানে। তিনি স্ট্যানফোর্ড বিশ্ববিদ্যালয়ের ইমেরিটাস অধ্যাপক। তিনি ১৯৯০ সালে জেরোম আইজ্যাক ফ্রিডম্যান এবং হেনরি ওয়ে কেন্ডাল-এর সাথে যৌথভাবে পদার্থবিজ্ঞানে নোবেল পুরস্কার লাভ করেন। তাদের নোবেল পুরস্কার প্রাপ্তির কারণ ছিল: প্রোটন এবং আবদ্ধ নিউট্রনের উপর ইলেকট্রনের গভীর অস্থিতিস্থাপক বিচ্ছুরণ বিষয়ে অগ্রগামী গবেষণা, যা কণা পদার্থবিজ্ঞানের কোয়ার্ক নকশা উন্নয়নে বিশেষ ভূমিকা রেখেছে। রিচার্ড টেইলর কানাডার আলবার্টা বিশ্ববিদ্যালয় থেকে ১৯৫০ সালে বিএসসি এবং ১৯৫২ সালে এমএসসি ডিগ্রি লাভ করেন। এরপর স্ট্যানফোর্ড বিশ্ববিদ্যালয় থেকে ১৯৬২ সালে পিএইচডি ডিগ্রি লাভ করেন। তিনি ফের্মার শেষ উপপাদ‍্যটি প্রমাণ করতে এন্ড্রু ওয়াইলস এর সঙ্গে কাজ করেন।

পুরস্কার এবং সম্মাননা 
 আলেক্সান্ডার ফন হামবোলড্‌ট সিনিয়র সাইন্টিস্ট অ্যাওয়ার্ড, ১৯৮২
 ডব্লিউ কে এইচ পানোফ্‌স্কি পুরস্কার, ১৯৮৯
 পদার্থবিজ্ঞানে নোবেল পুরস্কার, ১৯৯০. 
 Guggenheim Foundation-এর ফেলো, ১৯৭১ - ১৯৭২. 
 ফেলো, আমেরিকান ফিজিক্যাল সোসাইটি
 আমেরিকান অ্যাসোসিয়েশন ফর দ্য অ্যাপভান্সডমেন্ট অফ সাইন্সের ফেলো
 ফেলো অব দ্য রয়েল সোসাইটি অব কানাডা
 ফেলো অব দ্য রয়েল সোসাইটি
 আমেরিকান অ্যাকাডেমি অফ আর্টস অ্যান্ড সাইন্সের সদস্য
 সদস্য, কানাডিয়ান অ্যাসোসিয়েশন অফ ফিজিসিস্ট্‌স
 ন্যাশনাল অ্যাকাডেমি অফ সাইন্সের ফরেন অ্যাসোসিয়েট
 কম্প্যানিয়ন অফ দ্য অর্ডার অফ কানাডা, ২০০৫

বহিঃসংযোগ 
 নোবেল বক্তৃতা

১৯২৯-এ জন্ম
২০১৮-এ মৃত্যু
কানাডীয় পদার্থবিজ্ঞানী
পরীক্ষণমূলক পদার্থবিজ্ঞানী
নোবেল বিজয়ী পদার্থবিজ্ঞানী
কানাডীয় নোবেল বিজয়ী
স্ট্যানফোর্ড বিশ্ববিদ্যালয়ের প্রাক্তন শিক্ষার্থী
স্ট্যানফোর্ড বিশ্ববিদ্যালয়ের শিক্ষক
আমেরিকান ফিজিক্যাল সোসাইটির বিশিষ্ট সভ্য
পিয়ের-জিল দ্য জেন

পিয়ের-জিল দ্য জেন () (অক্টোবর ২৪, ১৯৩২ - মে ১৮, ২০০৭) একজন ফরাসি পদার্থবিজ্ঞানী। তিনি ১৯৯১ সালে পদার্থবিজ্ঞানে নোবেল পুরস্কার লাভ করেন। তার বিশেষ গবেষণা ছিল, সাধারণ ব্যবস্থায় অর্ডার ফেনোমেনা বিষয়ক গবেষণার জন্য যে পদ্ধতিগুলোর উন্নয়ন ঘটানো হয়েছে সেগুলোকে পদার্থের জটিলতর রূপের গবেষণায় ব্যবহারের উপযোগী করে তোলা সম্ভব, এটি আবিষ্কার। বিশেষত তরল কেলাস এবং পলিমারের জন্য এর ব্যবহার সম্ভব।

পাদটীকা

বহিঃসংযোগ 
 Biography and Nobel lecture on Nobel Prize page
 Selected bibliography on the College de France website
 The complete list of P. G. de Gennes publications
 An Obituary 

১৯৩২-এ জন্ম
২০০৭-এ মৃত্যু
পরীক্ষণমূলক পদার্থবিজ্ঞানী
ফরাসি পদার্থবিজ্ঞানী
নোবেল বিজয়ী পদার্থবিজ্ঞানী
পদার্থবিজ্ঞানে ওল্ফ পুরস্কার বিজয়ী
মাতেউচি পদক বিজয়ী
রুশ বিজ্ঞান অ্যাকাডেমির বিদেশী সদস্য
রয়েল সোসাইটির বিদেশি সদস্য
ফরাসি বিজ্ঞান একাডেমির সদস্য
ফরাসি নোবেল বিজয়ী
লরেন্টজ মেডেল বিজয়ী
প্যারিসের বিজ্ঞানী
আমেরিকান ফিজিক্যাল সোসাইটির বিশিষ্ট সভ্য
শেল্ডন লি গ্ল্যাশো

অধ্যাপক শেল্ডন লি গ্ল্যাশো (জন্ম ডিসেম্বর ৫, ১৯৩২) হলেন একজন মার্কিন পদার্থবিজ্ঞানী। বোস্টন বিশ্ববিদ্যালয়ে যোগদান করার আগে তিনি হাভার্ড বিশ্ববিদ্যালয়ের পদার্থবিজ্ঞান বিভাগের অধ্যাপক ছিলেন। ইলেকট্রো-দুর্বল তত্ত্বের তিনজন আবিষ্কারকের মধ্যে তিনি একজন এবং এই অবদানের জন্য ১৯৭৯ সালে বাকী দুই আবিষ্কারক, আব্দুস সালাম এবং স্টিভেন ওয়াইনবার্গের সাথে যৌথভাবে পদার্থবিজ্ঞানে নোবেল পুরস্কার লাভ করেন।

জীবনী 
গ্ল্যাশো ১৯৫৪ সালে কর্নেল বিশ্ববিদ্যালয় থেকে পদার্থবিজ্ঞানে ব্যাচেলর অব আর্টস এবং ১৯৫৯ সালে হার্ভার্ড বিশ্ববিদ্যালয় থেকে পিএইচডি ডিগ্রি অর্জন করেন। তার পিএইচডি উপদেষ্টা ছিলেন নোবেলজয়ী পদার্থবিজ্ঞানী জুলিয়ান শুইঙার। ১৯৬২ থেকে ১৯৬৬ সাল পর্যন্ত তিনি ইউনিভার্সিটি অব ক্যালিফোর্নিয়া, বার্কলেতে সহযোগী অধ্যাপক ছিলেন। তিনি ১৯৬৬ সালে হার্ভার্ডের পদার্থবিজ্ঞান বিভাগে অধ্যাপক হিসেবে যোগদান করেন। এছাড়া তিনি ম্যাসাচুসেট্‌স ইনস্টিটিউট অফ টেকনোলজি, টেক্সাস এ অ্যান্ড এম ইউনিভার্সিটি, হিউস্টন বিশ্ববিদ্যালয়ে ভিজিটিং অধ্যাপক হিসেবে কাজ করেন।

রচিত গ্রন্থাবলী 
 দ্য চার্ম অফ ফিজিক্স (১৯৯১) ISBN ০৮৮৩১৮৭০৮৬
 ফ্রম আলকেমি টু কোয়ার্কস : দ্য স্টাডি অফ ফিজিক্স অ্যাজ আ লিবার‌্যাল আর্ট (১৯৯৪) ISBN ০৫৩৪১৬৬৫৬৩
 ইন্টার‌্যাকশনস : আ জার্নি থ্রু দ্য মাইন্ড অফ আ পার্টিকেল ফিজিসিস্ট এন্ড দ্য ম্যাটার অফ দিস ওয়ার্ল্ড (১৯৮৮) ISBN ০৪৪৬৫১৩১৫৬
 ফার্স্ট ওয়ার্কশপ অন গ্রান্ড ইউনিফিকেশন : নিউ ইংল্যান্ড সেন্টার, ইউনিভার্সিটি অফ নিউ হ্যাম্পশায়ার, এপ্রিল ১০-১২, ১৯৮০ পল এইচ. ফ্রাম্পটন এবং অসিম ইলদিজ এর সাথে সহসম্পাদিত (১৯৮০) ISBN ০৯১৫৬৯২৩১৭
 থার্ড ওয়ার্কশপ অন গ্রান্ড ইউনিফিকেশন, ইউনিভার্সিটি অফ নর্থ ক্যারোলিনা, চ্যাপেল হিল, এপ্রিল ১৫-১৭, ১৯৮২ পল এইচ. ফ্রাম্পটন এবং হেনড্রিক ভ্যান ড্যাম এর সাথে সহসম্পাদিত (১৯৮২) ISBN ৩৭৬৪৩৩১০৫৪

বহিঃসংযোগ 
 শেল্ডন লী গ্ল্যাশো
 সুপারস্ট্রিং বিষয়ে গ্ল্যাশোর সাথে সাক্ষাতকার
 মৌলিক কণিকাসমূহের মধ্যে ক্রিয়াশীল একীভূত দুর্বল এবং তাড়িৎ-চৌম্বক তত্ত্বে অবদান এবং এই বিষয়ে দুর্বল নিরপেক্ষ তড়িৎ এর ব্যাপারে অনুমান।

মার্কিন পদার্থবিজ্ঞানী
১৯৩২-এ জন্ম
নোবেল বিজয়ী পদার্থবিজ্ঞানী
হার্ভার্ড বিশ্ববিদ্যালয়ের শিক্ষক
হার্ভার্ড বিশ্ববিদ্যালয়ের প্রাক্তন শিক্ষার্থী
ক্যালিফোর্নিয়া বিশ্ববিদ্যালয়, বার্কলির শিক্ষক
টেক্সাস এ অ্যান্ড এম ইউনিভার্সিটির শিক্ষক
কর্নেল বিশ্ববিদ্যালয়ের প্রাক্তন শিক্ষার্থী
মার্কিন নোবেল বিজয়ী
মার্কিন নাস্তিক
রুশ ইহুদি বংশোদ্ভূত মার্কিন ব্যক্তি
বোস্টন বিশ্ববিদ্যালয়ের শিক্ষক
রুশ বিজ্ঞান অ্যাকাডেমির বিদেশী সদস্য
ইহুদি মার্কিন নাস্তিক
জীবিত ব্যক্তি
মার্কিন ফিলোসফিক্যাল সোসাইটির সদস্য
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
নিউ ইয়র্কের (অঙ্গরাজ্য) ডেমোক্র্যাট
কণা পদার্থবিজ্ঞানী
নিউ ইয়র্ক (অঙ্গরাজ্য)-এর বিজ্ঞানী
তাত্ত্বিক পদার্থবিজ্ঞানী
সিটি অফ ম্যানচেস্টার স্টেডিয়াম

সিটি অফ ম্যানচেস্টার স্টেডিয়াম (যা সাধারনত “ইতিহাদ স্টেডিয়াম” নামে পরিচিত) একটি ক্রীড়া ভেন্যু যার অবস্থান ইংল্যান্ডের 
ম্যানচেস্টারে। মূলত এটির নকশা তৈরি হয় ২০০০ গ্রীষ্মকালীন অলিম্পিক আয়োজক হওয়ার বিডকে লক্ষ্য করে 
(যা ব্যর্থতায় পর্যবসিত হয়), স্টেডিয়াম তৈরি হয় ২০০২ কমনওয়েলথ গেমসের জন্য। ১১০ মিলিয়ন পাউণ্ডে নির্মিত স্টেডিয়ামটিকে 
গেমসের শেষে একটি ফুটবল মাঠে পরিণত করা হয় যা ম্যানচেস্টার সিটির ঘরের মাঠে পরিণত হয়েছে। ক্লাবটি তাদের প্রাক্তন হোম 
গ্রাউণ্ড মাইন রোড থেকে ২০০৩ সালে স্টেডিয়ামটিতে প্রত্যাবর্তন করে ২৫০ বছরের জন্য লিজ নেওয়ার মাধ্যমে।

স্টেডিয়ামটি একটি বাটি বা বোল আকৃতির। ২৩ জুন ২০০৭ পর্যন্ত এটি এফ এ প্রিমিয়ার লিগের পঞ্চম বৃহত্তম স্টেডিয়াম ও যুক্তরাজ্যের 
দশম বৃহত্তম স্টেডিয়াম যা দর্শক ধারণক্ষমতা ৪৭,৭২৬ জন। ৪ অক্টোবর ২০০৬ সালে ঘোষণা দেওয়া হয় যে স্টেডিয়ামটি ২০০৮ সালের উয়েফা কাপ 
ফাইনাল আয়োজন করবে।

যোগাযোগ ব্যবস্থা 
সিটি অফ ম্যানচেস্টার স্টেডিয়ামটি ম্যানচেস্টার শহরের কেন্দ্রের পূর্বে অবস্থিত। স্টেডিয়াম সাইটটিতে ২০০০টি পার্কিং স্পেসসহ 
আশেপাশের এলাকায় ৮০০০ টি স্থান রয়েছে। নিকটবর্তী রেলওয়ে স্টেশনটি হল এশবারিজ, যা স্টেডিয়ামটির দক্ষিণ দিক থেকে ১৫ মিনিটের 
হাঁটার পথ, অবশ্য স্টেডিয়ামটির ছোট আকৃতির জন্য এর সুযোগসুবিধার পরিমাণ সীমাবদ্ধ। এছাড়াও খেলা চলার সময় বেশকিছু বাস চলাচল করে 
থাকে।

মেট্রোলিংক ট্রামের একটি যাত্রীছাউনী স্টেডিয়াম এলাকায় করার ঘোষণা দেয়া হলেও সরকারের পূণর্বিবেচনার পর তা ২০০৪ সালের জুলাই থেকে 
তা স্থগিত করা হয়। ২০০৬ সালে এই বর্ধিতকরণ বৃদ্ধি করা হয়, ফলে ২০০৮-২০১০ সালের মধ্যে স্টেডিয়ামটির নিজস্ব মেট্রোলিংক স্টেশন 
থাকবে।

তত্থসূত্র

বহিঃসংযোগ 

যুক্তরাজ্যের ফুটবল মাঠ
প্রিমিয়ার লীগের মাঠ
২০০২-এ ইংল্যান্ডে প্রতিষ্ঠিত
প্রিমিয়ার লিগের মাঠ
ম্যানচেস্টার সিটি ফুটবল ক্লাব
নেমানিয়া ভিদিচ

নেমানিয়া ভিদিচ (সার্বীয় ভাষায়: Немања Видић) (জন্ম অক্টোবর ২১, ১৯৮১, তিতোভা উজিচ, সার্বিয়া, যুগোস্লাভিয়া) একজন সাবেক সার্বীয় ফুটবল খেলোয়াড়। তিনি বেশিরভাগ ইংরেজ ফুটবল দল ম্যানচেস্টার ইউনাইটেডের পক্ষে প্রিমিয়ার লিগে খেলেছেন। এছাড়া তিনি সার্বিয়া জাতীয় দলেরও একজন সদস্য।

ক্লাব ক্যারিয়ার

প্রাথমিক বছর 
নিন্ম-মধ্যবিত্ত পরিবারে নেমানিয়া ভিদিচের জন্ম। তার পিতা ড্রাগোলুব সাম্প্রতিক সময়ে অবসর নেয়া তামা কারখানার শ্রমিক এবং মা জোরা একজন ব্যাংক কর্মচারী। বড়ভাই ডুসানের সাথে ৭ বছর বয়স থেকে ভিদিচ খেলতে শুরু করেন। ১২ বছর বয়সে তিনি একটি আঞ্চলিক দল স্লোবোদা উজিচ এ খেলেন।

রেড স্টার 
তার ১৫-তম জন্মদিনের আড়াই বছর আগে তিনি রেড স্টার বেলগ্রেড দলে যোগ দেন। ২০০০ সালের মৌসুমে ধারে স্পার্টাক সাবোটিকার হয়ে তিনি উচ্চ বিভাগে খেলতে শুরু করেন। এর পরে তিনি রেড স্টারের ফেরত আসেন। সহজাত নেতৃত্বের কারণে তিনি দ্রুত দলের অধিনায়ক নির্বাচিত হন। তার তিনবছরের অধিনায়ক জীবনে তিনি ৬৭ খেলায় ১২ গোল করেন। ঘরোয়া দ্বৈত শিরোপা জেতার মাধ্যমে তিনি এই রেড স্টারের হয়ে তার তিন বছরের খেলোয়াড়ী জীবন শেষ করেন। তিনি ২০০৪ সালে সার্বিয়ান সুপারলিগা এবং যুগোস্লাভিয়ান কাপ জেতেন। ২০০৪ সালে রাশিয়ান প্রিমিয়ার লিগ দল স্পার্টাক মস্কোতে তিনি স্থানান্তরিত হন ৬ মিলিয়ন € বিনিময়ে।

ম্যানচেস্টার ইউনাইটেড 
২০০৬ সালে ভিদিচ স্পার্টাক ত্যাগ করার জন্য অনুরোধ জানান এবং এই বছরের ৫ জানুরারি তিনি ৭.২ মিলিয়ন পাউন্ডের বিনিময়ে ম্যানচেস্টার ইউনাইটেড ক্লাবে যোগ দেন। তাকে ১৫ নম্বর জার্সি প্রদান করা হয়। রুড ভ্যান নিস্তেলরয়ের বদলী হিসেবে ২০০৬ সালের ২৫ জানুয়ারি ম্যানচেস্টার ইউনাইটেডের পক্ষে তার অভিষেক হয়।

২০০৬/০৭ মৌসুমে সতীর্থ ওয়েস ব্রাউনের ইনজুরির পর তিনি রিও ফার্ডিনান্ডের সাথে রক্ষনব্যুহ গড়ে তোলেন।

ব্যক্তিগত জীবন 
২০০৬ সালের ১৫ জুলাই তিনি তার প্রেমিকা বেলগ্রেড বিশবিদ্যালয়ে অর্থনীতির ছাত্রী আনা ইভানোভিচকে বিয়ে করেন। তাকে অনেকে একই নামের সার্বিয়ান টেনিস তারকা আনা ইভানোভিচ বলে ভুল করেন। তাদের একমাত্র পুত্রসন্তান হচ্ছে লুকা।

সম্মাননা

দলীয় 

 ২০০৪ সার্বিয়ান সুপার লিগা (রেড স্টার বেলগ্রেড)
 ২০০৪ যুগোস্লাভ কাপ (রেড স্টার বেলগ্রেড)
 ২০০৬,২০০৯,২০১০ ফুটবল লিগ ক্লাব (ম্যানচেস্টার ইউনাইটেড)
 ২০০৭,২০০৮,২০০৯,২০১১,২০১৩ প্রিমিয়ার লিগ (ম্যানচেস্টার ইউনাইটেড)
 ২০০৭,২০০৮,২০১০,২০১১ কমিউনিটি শিল্ড (ম্যানচেস্টার ইউনাইটেড)
 ২০০৮ উয়েফা চ্যাম্পিয়ন্স লিগ (ম্যানচেস্টার ইউনাইটেড)

ব্যক্তিগত 
 ২০০৭,২০০৮,২০০৯,২০০১ পিএফএ বর্ষসেরা দল (ম্যানচেস্টার ইউনাইটেড)

তথ্যসূত্র

বহিঃসংযোগ 
 Official website of Nemanja Vidić 
 Nemanja Vidić's national team profile
 Manchester United profile
 UEFA profile
 FA Premier League profile 
 
 

সার্বীয় ফুটবলার
প্রিমিয়ার লিগের খেলোয়াড়
ম্যানচেস্টার ইউনাইটেড ফুটবল ক্লাবের খেলোয়াড়
২০০৬ ফিফা বিশ্বকাপের খেলোয়াড়
১৯৮১-এ জন্ম
ইন্টার মিলানের খেলোয়াড়
সেরিয়ে আ-এর খেলোয়াড়
রুশ প্রিমিয়ার লিগের খেলোয়াড়
ফুটবল ক্লাব স্পার্তাক মস্কোর খেলোয়াড়
রেড স্টার বেলগ্রেডের খেলোয়াড়
জীবিত ব্যক্তি
সার্বিয়ার আন্তর্জাতিক ফুটবলার
উয়েফা চ্যাম্পিয়নস লিগ বিজয়ী খেলোয়াড়
২০১০ ফিফা বিশ্বকাপের খেলোয়াড়
ইংল্যান্ডে প্রবাসী ফুটবলার
রাশিয়ায় প্রবাসী ফুটবলার
ইতালিতে প্রবাসী ফুটবলার
ফুটবল সেন্ট্রাল ডিফেন্ডার
ডেভিড ব্রিন

গ্লেন ডেভিড ব্রিন, পিএইচডি (জ. অক্টোবর ৬, ১৯৫০) সুপরিচিত মার্কিন বৈজ্ঞানিক কল্পকাহিনী লেখক। তিনি বৈজ্ঞানিক কল্পকাহিনী রচনার জন্য হুগো পুরস্কার এবং নেবুলা পুরস্কার উভয়টিই লাভ করেন। তার বসবাস মার্কিন যুক্তরাষ্ট্রের দক্ষিণ ক্যালিফোর্নিয়ায়। তার বিখ্যাত উপন্যাস দ্য পোস্টম্যান-এর কাহিনী নিয়ে ১৯৯৭ সালে একটি চলচ্চিত্র নির্মিত হয়।

জীবনী 
ডেভিড ব্রিন মার্কিন যুক্তরাষ্ট্রের ক্যালিফোর্নিয়া অঙ্গরাজ্যের অন্তর্গত গ্লেনডেইলে ১৯৫০ সালের ৬ অক্টোবর জন্মগ্রহণ করেন। ১৯৭৩ সালে ক্যালিফোর্নিয়া ইনস্টিটিউট অফ টেকনোলজি থেকে জ্যোতির্বিজ্ঞান বিষয়ের উপর বিএসসি সম্পন্ন করেন। ক্যালিফোর্নিয়া বিশ্ববিদ্যালয়, সান ডিয়েগো থেকে ১৯৭৮ সালে ফলিত পদার্থবিজ্ঞান বিষয়ে এমএসসি ডিগ্রি লাভ করেন। পিএইচডি করেন একই বিশ্ববিদ্যালয় থেকে ১৯৮১ সালে। তার পিএইচডি গবেষণার বিষয় ছিল মহাশূন্য বিজ্ঞান।

রচনাবলী

আপলিফ্‌ট সিরিজ 
 সানডাইভার (১৯৮০)
 স্টারটাইড রাইজিং (১৯৮৩)
 দ্য আপলিফ্‌ট ওয়ার (১৯৮৭)
 আপলিফ্‌ট সিরিজের ত্রিরত্ন: 
 ব্রাইটনেস রিফ (১৯৯৫)
 ইনফিনিটিস শোর (১৯৯৬)
 হ্যাভেন্‌স রিচ (১৯৯৮)
 কনটাক্টিং অ্যালিয়েন্‌স: এই সিরিজের উপর একটি সচিত্র গাইড। কেভিন লেনাঘের সাথে যৌথভাবে লিখেন।

অন্যান্য একক উপন্যাস 
 দ্য প্র্যাকটিস ইফেক্ট (১৯৮৪)
 দ্য পোস্টম্যান (১৯৮৫)
 হার্ট অফ দ্য কমেট (১৯৮৬) (গ্রেগরি বেনফোর্ডের সাথে)
 আর্থ (১৯৯০)
 গ্লোরি সিজন (১৯৯৩)
 কিল্‌ন পিপল (২০০২) 
 ফরগিভনেস (২০০২)
 দ্য লাইফ ইটার্‌স (২০০৩)
 ফাউন্ডেশন্‌স ট্রায়াম্‌ফ (১৯৯৯)

ছোটগল্প 
 দ্য রিভার অফ টাইম (১৯৮৬)
 আদারনেস (১৯৯৪)
 টুমরো হ্যাপেন্‌স (২০০৩)

নন ফিকশন 
 দ্য ট্রান্‌সপারেন্ট সোসাইটি (১৯৯৮)
 স্টার ওয়ার্‌স অন ট্রায়াল (২০০৬)

বহিঃসংযোগ 
 

 Official website

১৯৫০-এ জন্ম
মার্কিন ঔপন্যাসিক
মার্কিন ছোটগল্পকার
ইহুদি মার্কিন লেখক
হুগো পুরস্কার বিজয়ী লেখক
মার্কিন বৈজ্ঞানিক কল্পকাহিনী লেখক
জীবিত ব্যক্তি
ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী
২০শ শতাব্দীর মার্কিন পুরুষ লেখক
২০শ শতাব্দীর মার্কিন ঔপন্যাসিক
২১শ শতাব্দীর মার্কিন ঔপন্যাসিক
মার্কিন পুরুষ ঔপন্যাসিক
মার্কিন পুরুষ ছোটগল্পকার
মার্কিন বিজ্ঞান কল্পকাহিনী লেখক
ইহুদি ঔপন্যাসিক
দ্য পোস্টম্যান

দ্য পোস্টম্যান মার্কিন লেখক ডেভিড ব্রিন রচিত ১৯৮৫ সালের একটি উত্তর-রহস্যদঘাটন সংক্রান্ত দুঃস্বপ্নলোকীক বিজ্ঞান কল্পকাহিনী উপন্যাস। এটি জনশূন্য অরেগন গ্রামাঞ্চলে ঘুরে বেড়ানো এমন একজন ব্যক্তির সম্পর্কে, যিনি মার্কিন যুক্তরাষ্ট্র ডাক পরিসেবার একটি ইউনিফর্ম খুঁজে পান, যা তিনি পরিধান করেন এবং তারপর নিজেকে "আমেরিকা পুনরুদ্ধার করা মার্কিন যুক্তরাষ্ট্রের" একজন মেল ক্যারিয়ার এবং ফেডারেল ইন্সপেক্টর হিসাবে দাবি করেন। তার ডাক পরিসেবা এবং কেন্দ্রীয় সরকারের প্রত্যাবর্তন সম্পর্কে এই দাবি, একজন খুনি, নব্য ফ্যাসিবাদী মিলিশিয়া দ্বারা হুমকির সম্মুখীন জনগণকে আশা যোগায়। কাহিনীটি ২০১৩ সালের যখন মানুষে মানুষে যুদ্ধের কারণে সমগ্র যুক্তরাষ্ট্র ধ্বংস হয়ে গেছে। সেখানকার সভ্যতা আবার অনেক পিছিয়ে পড়েছে।

উপন্যাসটির প্রথম দুটি অংশ "দ্য পোস্টম্যান" (১৯৮২) এবং "সাইক্লপস" (১৯৮৪) নামে আলাদাভাবে প্রকাশিত হয়েছিল। ১৯৯৭ সালে, উপন্যাস অবলম্বনে কেভিন কসনার এবং উইল প্যাটন অভিনীত একটি চলচ্চিত্রের অভিযোজন মুক্তি পায়।

অভ্যর্থনা
উপন্যাসটির প্রাথমিক অংশ দুটিই শেষ্ঠ উপন্যাস বিভাগে হুগো পুরস্কারের জন্য মনোনীত হয়েছিল। উপন্যাসটি ১৯৮৬ সালে শেষ্ঠ বিজ্ঞান কল্পকাহিনী উপন্যাস বিভাগে জন ডব্লিউ ক্যাম্পবেল স্মৃতি পুরস্কার এবং শেষ্ঠ বিজ্ঞান কল্পকাহিনী উপন্যাস বিভাগে লোকাস পুরস্কার লাভ করে। এটি ১৯৮৬ সালে শেষ্ঠ উপন্যাস বিভাগে হুগো পুরস্কারের জন্যও মনোনীত হয়েছিল।

তথ্যসূত্র

বহিঃসংযোগ 
 
 The Postman film clip
 The Postman: The Movie, An Impression by the Author of the Original Novel by David Brin

১৯৮৫-এর মার্কিন উপন্যাস
১৯৮৫-এর বিজ্ঞান কল্পকাহিনী উপন্যাস
মার্কিন বিজ্ঞান কল্পকাহিনী
চলচ্চিত্রে অভিযোজিত মার্কিন উপন্যাস
দুঃস্বপ্নলোকীক উপন্যাস
অরেগনের পটভূমিতে উপন্যাস
ডেভিড ব্রিনের উপন্যাস
১৯৮৫-এর উপন্যাস
গুগল (সংখ্যা)

গুগল বা গুগোল (Googol) একটি সংখ্যা নির্দেশক শব্দ। ১০১০০ সংখ্যাটিকে এক গুগল বলা হয়। অর্থাৎ এক লিখে তার পরে একশটি শূণ্য বসালে যে বৃহৎ সংখ্যাটি পাওয়া যায় তা-ই এক গুগল। গণিতে এর বিশেষ কোনো তাৎপর্য না থাকলেও অতি বৃহৎ পরিমাণ বুঝাতে এর ব্যবহার লক্ষ্যণীয়। নির্দিষ্ট সংখ্যার জন্য এই নামের প্রথম প্রস্তাব করেছিল মার্কিন গণিতবিদ এডওয়ার্ড ক্যসনারের নয় বছর বয়সী ভাতিজা মিল্টন সিরোটা (১৯১১ - ১৯৮১)। সিরোটা ১৯২০ সালে তার চাচার কাছে নামটি প্রস্তাব করেছিল। ক্যাসনার তার Mathematics and the Imagination (১৯৪০) নামক গ্রন্থে এই শব্দের উল্লেখ করেন। তখন থেকেই এটি জনপ্রিয়তা অর্জন করে।

আন্তর্জাতিক ইন্টারনেট সার্চ ইঞ্জিন গুগ্‌ল (Google)-এর নামটি এই শব্দ থেকেই নেয়া হয়েছে। গুগ্‌লের অন্যতম প্রতিষ্ঠাতা ল্যারি পেজ তার স্কুল জীবন থেকেই গণিতের গুগল শব্দটি দেখে বেশ আগ্রহ বোধ করেছিলেন। স্কুল জীবনে বন্ধুরা মিলে এই নামটিকে পছন্দ করেন। কিন্তু বানান ভুল করে তারা googol-এর বদলে google লিখেন।

গুগলকে এভাবে প্রকাশ করা যায়:
১ গুগোল
= ১০১০০
=১০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০,০০০
</small>

তথ্যসূত্র 

বৃহৎ সংখ্যা
পূর্ণ সংখ্যা
আবদুস সালাম

আবদুস সালাম বা আব্দুস সালাম যাদেরকে বোঝানো হতে পারে-

 আবদুস সালাম (পদার্থবিজ্ঞানী)—পাকিস্তানের নোবেল বিজয়ী পদার্থবিজ্ঞানী।
 আবদুস সালাম (ভাষা শহিদ)—বাংলা ভাষা আন্দোলনের শহীদ।
 আবদুস সালাম (সাংবাদিক)—বাংলাদেশী সাংবাদিক এবং দৈনিক দ্য বাংলাদেশ অবজার্ভার পত্রিকার প্রথম সস্পাদক।
 আবদুস সালাম, একুশে টেলিভিশনের সাংবাদিক ও চেয়ারপার্সন
 আবদুস সালাম (বীর বিক্রম)—বীর বিক্রম খেতাব প্রাপ্ত মুক্তিযোদ্ধা।
 আবদুস সালাম (বীর প্রতীক)—বীর প্রতীক খেতাব প্রাপ্ত মুক্তিযোদ্ধা।
 আব্দুস সালাম (বীর প্রতীক)—বীর প্রতীক খেতাব প্রাপ্ত মুক্তিযোদ্ধা।
 আবদুস সালাম (ভাষা কর্মী)—বাংলাদেশের একজন ভাষা কর্মী যিনি মাতৃভাষার স্বীকৃতি আদায়ের জন্য নিরলসভাবে কাজ করেছেন।
 আবদুস সালাম (রাজনীতিবিদ)—পূর্ব পাকিস্তানের সাবেক এমপি ও মন্ত্রী। সিলেটের কানাইঘটের সোনাপুর গ্রামে জন্মগ্রহণ কারী।
 আব্দুস সালাম (শেরপুরের রাজনীতিবিদ)—জামালপুর-৭ ও শেরপুর-২ আসনের সাবেক সংসদ সদস্য। তিনি স্বরাষ্ট্র উপমন্ত্রী ও কৃষিপ্রতিমন্ত্রীর দায়িত্ব পালন করেন।
 আবদুস সালাম (জেনারেল)—বাংলাদেশ সেনাবাহিনীর অবসরপ্রাপ্ত মেজর জেনারেল ও ময়মনসিংহ-৯ আসনের সাবেক সংসদ সদস্য।

আরও দেখুন 

 আব্দুস সালাম মুর্শেদী—বাংলাদেশের সাবেক জাতীয় দলের ফুটবল খেলোয়াড় এবং উদ্যোক্তা।
 আব্দুস সালাম তালুকদার—বাংলাদেশী আইনজীবী ও রাজনীতিবিদ ছিলেন।
 আব্দুস সালাম পিন্টু—বাংলাদেশী বাংলাদেশ জাতীয়তাবাদী দলের রাজনীতিবিদ। সাবেক উপ-শিক্ষামন্ত্রী ছিলেন।
 আব্দুস সালাম খান—বাংলাদেশ আওয়ামী লীগের রাজনীতিবিদ এবং পূর্ব পাকিস্তান বঙ্গ আই পরিষদের সদস্য।
 আবদুস সালাম আরিফ—ইরাকি রাজনীতিবিদ।
 কে এম আব্দুস সালাম—বাংলাদেশী সরকারি কর্মকর্তা যিনি শ্রম ও কর্মসংস্থান মন্ত্রণালয়ের সচিব।

আরবি পুরুষবাচক প্রদত্ত নাম
পুরুষবাচক প্রদত্ত নাম
পেব্‌ল ইন দ্য স্কাই

পেব্‌ল ইন দ্য স্কাই বিখ্যাত মার্কিন ঔপন্যাসিক ও বৈজ্ঞানিক কল্পকাহিনী লেখক আইজাক আসিমভ রচিত একটি বৈজ্ঞানিক কল্পকাহিনী। এটি ছিল তার প্রথম উপন্যাস। এই উপন্যাসটি তার ফাউন্ডেশন সিরিজের অন্তর্ভুক্ত। ১৯৪০ সাল থেকে এর বিভিন্ন অংশ পত্র পত্রিকায় প্রকাশিত হতে শুরু করেছিল কিন্তু ১৯৫০ সালের আগে বই হিসেবে প্রকাশিত হয়নি। ফাউন্ডেশন সিরিজের উপন্যাসগুলোর কাহিনী এবং চরিত্রে মিল থাকলেও এই উপন্যাসটি ব্যতিক্রম। এক্ষেত্রে সম্পূর্ণ ভিন্ন এক সেট চরিত্র নিয়ে উপাখ্যান রচনা করা হয়েছে। এ হিসেবে এটিকে মহাজাগতিক সাম্রাজ্য ধারণা উপর ভিত্তি করে রচিত একটি বিচ্ছিন্ন উপন্যাস বলাই অধিক যুক্তিসঙ্গত হবে।

কাহিনী

চরিত্রসমূহ 

ফাউন্ডেশন সিরিজ
আইজাক আসিমভের বৈজ্ঞানিক কল্পকাহিনীমূলক উপন্যাস
১৯৫০-এর উপন্যাস